ब्लॉग पर ट्रैफिक लाना: यह एक और मुख्य कार्य है, जो आपके ब्लॉग की पहुँच को बढ़ाता है और उस पर प्रतिक्रिया के साथ-साथ ब्लॉग को कमाई लाने की ओर भी बढ़ाता है. ट्रैफिक हेतु, अगर संक्षिप्त में बात करें तो आप अपनी ब्लॉग पोस्ट का लिंक अपनी फेसबुक वाल या फेसबुक पेज पर दे सकते हैं तो अगर आप को लगता है कि आपकी पोस्ट कुछ ज्यादा ही दमदार बन गयी है तो अधिक ट्रैफिक के लिए फेसबुक-ग्रुप्स का इस्तेमाल एक बढ़िया विचार है. फेसबुक के अतिरिक्त, ट्विटर, लिंकेडीन, पिनटेरेस्ट इत्यादि सोशल मीडिया प्लेटफॉर्म भी ट्रैफिक लाने में अच्छी भूमिका निभाते हैं (इस तरह के प्लेटफॉर्म्स की संख्या सैकड़ों में हैं, जो आपको धीरे-धीरे इस्तेमाल करना चाहिए). और हाँ, अपने व्हाट्सएप्प दोस्तों एवं ग्रुप में ब्लॉग-पोस्ट का लिंक नियमित तौर पर शेयर करना न भूलें (Blogging for Students, College Guys, Knowledge and Earning, Hindi Article, New, Sharing Method of Blog Link). सोशल मीडिया के अतिरिक्त, आप आगे सम्बंधित व्यक्तियों, कंपनियों को मेल के जरिये भी अपनी ब्लॉग-पोस्ट के बारे में बता सकते हैं. जैसे-जैसे ब्लॉगिंग में आपका इंटरेस्ट जगता जाएगा, वैसे-वैसे और भी कई टूल्स के बारे में आपको जानकारी मिलती जाएगी, जिसमें फ्री सर्विस देने वाली पुश-नोटिफिकेशन वेबसाइट, मोबाइल एप्स, ऑटो शेयरिंग टूल्स, यूजर-इंगेजमेंट टूल, फीड शेयरिंग, ए बी टेस्टिंग, डिजाईन कस्टमाइजेशन, गूगल एडसेंस इत्यादि के बारे में पता चलता जायेगा और फिर यूट्यूब से इसके मेथड भी पता चलते जायेंगे. हालाँकि, शुरुआत में आप विषय और टॉपिक पर ही ज्यादा कंसन्ट्रेट करें ताकि आपके ब्लॉग के रीडर बढ़ें और फिर सारे ऑप्शन उसके बाद ही खुल सकेंगे. अपने विषय की समझ बढ़ाने के साथ-साथ आप ब्लॉग को बेहतर बनाने का अध्ययन भी करते रहें, जोकि निश्चित रूप से निकट भविष्य में आपके लिए लाभकारी सिद्ध हो सकता है.